Bonetus de Riomo officialis curie Lugdunensis omnibus presentes litteras inspecturis in Domino salutem. Fromundus de Ioudes miles et Umbertus de Arlaco fratres in hec verba suas nobis litteras testamenti […] discreto B. officiali curie Lugdunensis : Fromundus de Geudes miles et Umbertus de Arlaco fratres sciendum [… no]veritis nos donasse Deo et Beate Marie de Miratorio et fratribus ibidem Deo servientibus in helemosinam perpetuam liberam et quietam ab omnibus exactionibus consuetudinibus et usagiis bonis vel […] mansum de Montaniaco locum videlicet in quo supradicti fratres possint ad libitum construere molendinum, et dedimus etiam plenariam potestatem et usagium seccandi et tollendi per omnia nemora nostra materiam lignorum tam ad construendam [domum molendini] quam etiam reficiendam quotienscumque fuerit necesse. Et hanc donationem promisimus et supra sancta Dei Evangelia juravimus irrevocabiliter observare et defendere contra omnes pro posse nostro. Hoc addito et retento quod si dicti fratres quod eis donavimus alienarent et in alios transferrent liceat nobis propria auctoritate revocare in usum et proprietatem nostram. Pro hac autem liberalitate nostra, dicti fratres dederunt michi Fromundo XX solidos, michi vero Umberto XXV solidos Stephanenses. In cuius rei testimonium petimus a prudencia vestra dari sibi litteras nostras testimoniales. Nos vero quia sigillum non habemus presentem cartam sigillamus sigillo capellani de Cusel. Nos autem ad [peticio]nem ipsorum visis litteris eorumdem et de verbo ad verbum conscriptis presentes litteras dictis fratribus de [… concedere] duximus sigillo curie Lugdunensis signatas in testimonium veritatis. Datum idus maii anno [Domini] Mo CCo XXXo secundo.